CELEX: 32016R0663
Language: ro
Date: 2016-04-26 00:00:00
Title: Regulamentul de punere în aplicare (UE) 2016/663 al Comisiei din 26 aprilie 2016 privind clasificarea anumitor mărfuri în Nomenclatura combinată

29.4.2016   
            
            
               RO
            
            
               Jurnalul Oficial al Uniunii Europene
            
            
               L 115/16
            
         REGULAMENTUL DE PUNERE ÎN APLICARE (UE) 2016/663 AL COMISIEI
   din 26 aprilie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror altor nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării unor măsuri tarifare sau de altă natură referitoare la comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 aprilie 2016.
      
         
            Pentru Comisie,
         
         
            pentru președinte
         
         Stephen QUEST
         
            Directorul general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat electronic care funcționează ca interfață audio sau mixer de sunet (așa-numit „dispozitiv preamplificator de mixare/conversie digital/analog”), cu dimensiuni aproximative de 48 × 18 × 9 cm. El este alcătuit din procesoare de sunet și de efecte, un convertor analog-digital și digital-analog și un amplificator de microfon, într-o carcasă cu elemente de operare și afișare, diverse intrări și ieșiri digitale, optice și analogice, precum și porturi FireWire.
                  Aparatul are următoarele caracteristici tehnice:
                  
                              —
                           
                           
                              conectivitate hibridă FireWire/USB2 [capacitatea de a fi conectat la o mașină automată de prelucrare a datelor (APD)];
                           
                        
                              —
                           
                           
                              mixer cu 28 de intrări, cu efecte digitale de procesare a sunetului;
                           
                        
                              —
                           
                           
                              software special pentru mixare;
                           
                        
                              —
                           
                           
                              mufe frontale pentru căști, fiecare cu reglaj de volum independent; și
                           
                        
                              —
                           
                           
                              martor frontal LED.
                           
                        Aparatul este conceput pentru utilizare în producția de muzică digitală fie în studiouri de sunet, fie live, pe scenă. Acesta poate funcționa în două moduri: în combinație cu o mașină APD sau în mod de sine stătător.
                  În cazul în care aparatul este utilizat în combinație cu o mașină APD, el folosește la transformarea și prelucrarea semnalelor audio provenind din surse externe și la preamplificarea semnalelor audio provenind de la microfon. În modul de sine stătător, aparatul poate fi utilizat ca mixer cu efecte integrate.
               
               
                  8543 70 90 
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 5(E) de la capitolul 84, precum și pe baza textului codurilor NC 8543 , 8543 70  și 8543 70 90 .
                  Deoarece aparatul îndeplinește o altă funcție specifică decât cea de prelucrare a datelor (preamplificare și mixare a sunetului), el trebuie clasificat la poziția corespunzătoare funcției respective sau, în absența acesteia, la o poziție reziduală.
                  Funcționarea aparatului nu este acoperită în mod mai specific de nicio poziție de la capitolul 85. Aparatul trebuie să fie considerat o unitate de mixare, acoperită de poziția 8543  (a se vedea, de asemenea, Notele explicative la Sistemul armonizat aferente poziției 8543 , al patrulea paragraf, punctul 4).
                  Prin urmare, aparatul trebuie clasificat la codul NC 8543 70 90 , drept „Alte mașini și aparate care au o funcție proprie, nedenumite și necuprinse în altă parte la capitolul 85”.